钦定古今图书集成/历象汇编/乾象典/第025卷 > 《罗雅谷五纬历指》 > 《周天各曜序次》
## 钦定古今图书集成/历象汇编/乾象典/第025卷 > 《罗雅谷五纬历指》 > 《周天各曜序次》

周天诸曜，位置有高庳，包函有内外，去人有远近。何
繇知之？以其相食、相掩知之。凡相食、相掩必参相直，
参相直必分三界。人目为此界，所食所掩为彼界，则
食之掩之者，必在其中界也。

第一最近为太阴，太阴在食日能掩他星，他星不能
掩太阴。第二为水星，第三为金星，第四为太阳，第五
为火星，第六为木星，第七为土星，第八为恒星，第九
为《宗动。天中世》于恒星天上，又增东西岁差一天，南
北岁差一天，共为十一重天。

《恒星本天》，在《七曜天》之上，古今诸家之公论也。试法
有三：

其一，纬星能掩恒星，恒星不能掩纬星。

如唐高宗永徽三年正月丁亥，“岁星掩太微上将” ；“正月戊子，荧惑掩右执法。” 元武宗至大元年十一月戊寅，“太白掩建星” 之类。

其二，纬星有地半径之差，各去地有远近，而差有多
寡。恒星古今密测，绝无地半径差，则以较纬星必为
极远、极高，其视地球正为一点。

其三为恒星。天之本行极迟，则当为极高极远。
《解》曰：“诸星行，天之能力必等，行力既等，而各所见之
本行有迟有疾，必所行之轨道有大有小故也。月天
甚近，于地甚小，故二十七日有奇而行一周，恒星必
六十馀年而行一度，甚迟必甚大甚远矣。三者相因
之势也。”〈因此论亦得诸星相距之高庳〉

太阳在诸曜适中之处，亦古今无疑。《试法》有四，
其一“诸星受光于太阳，若在甚高或甚庳，即不能平
分其光。又太阳为万光之原，其在众星之中，若君主
在众臣之中。”

其二，日躔月离各《历指》测算，太阳距地之远为地半
径者一千一百个有奇，太阴距地之远六十个有奇，
则月天与日天相距当一千个有奇，其间不应空然
无物，会当有星，则金水两星之天在其中矣。若此外，
土木火三星其行甚迟，其所行本天甚大，故非日月
两天之间所能容受也。

其三，“诸星之视差与地半径差各各不等。太阳之两
差，不能多于太阴，太白不能少于木星，土星则当在
其中处。”

其四。中西历家所立法数，种种不同。其同者有二：“一、
周天分二十八宿，其距星合者二十七，不合者独觜
宿耳；二、以七政隶于各日。初日为太阳日，次为太阴
日三为水星，日四为火星，日五为木星，日六为金星，
日七为土星日也。夫七政自上而下，当首日，次金、水、
月、土、木、火。今云然者，日分二十四时，七政分属焉，周
而复始。今所指直日者，各日之首时也。如初日之首
时，为太阳时，次金星时；三、水星时，四、太阴时，五、土星
时；六、木星时，七、火星时。满二十四时为水星，则次日
之首时为太阴矣。故太阳之次日，即为太阴之日。可
见上古历宗初立此法者，知太阳在众星之中处也。”
上三论，古今无疑。其不同者，古曰五“星之行，皆以地
心为本天之心，今曰五星以太阳之体为心。”古曰“各
星自有本天，重重包裹，不能相通，而天体皆为实体；
今曰诸圈能相入即能相通，不得为实体。古曰土木
火星恒居太阳之外，今曰火星有时在太阳之内。”
解曰：“用远镜见金星，如月有晦朔弦望，必有时在太
阳之上，有时在下，又火”星独对冲太阳时，其体大，其
视差较太阳为大，则此时庳于太阳。水星、木星、土星，
不能以正论定其高庳，但以迟行疾行聊可证之。